[bookmark: _Hlk209006305]ÎN ATENȚIA ELEVILOR ȘI PĂRINȚILOR
În anul școlar 2025-2026 acordarea burselor școlare se face conform Metodologiei-cadru de acordare a burselor și cuantumul acestora, aprobată prin HG nr. 732/2025.
Conform prevederilor din Metodologia-cadru menționată, elevii Colegiului Național Pedagogic „Spiru Haret” Buzau pot beneficia de burse de merit, burse sociale și burse mame minore:
1. BURSA DE MERIT – se acordă de drept (nu este necesară cererea părintelui/reprezentantului legal/elevului major) pentru maximum 15% din efectivele de elevi ale fiecărei clase de gimnaziu şi liceu. Se acordă bursă de merit şi elevilor care au media egală cu a ultimului beneficiar stabilit prin aplicarea procentului de 15%. În funcție de clasă, elevii pot beneficia de bursă de merit astfel:
1. Clasele VI-VIII și X-XII – elevii care au medii generale pe anul școlar anterior mai mari sau egale cu 9,00.
2. Clasele a V-a – elevii care au media primelor două intervale de cursuri din anul școlar curent mai mare sau egală cu 9,00.
3. Clasele a IX-a – elevii care au media de admitere în învățământul liceal mai mare sau egală cu 9,00.
2. BURSA SOCIALĂ – se poate acorda pe baza cererii și documentelor doveditoare prezentate de părinte/reprezentant legal/elev major, pentru elevii de nivel primar, gimnazial și liceal.  Conform HG nr. 732/2025, art. 13, al 1 si bursele sociale acordate în anul școlar 2025-2026 sunt:
a) elevi proveniți din familii care realizează un venit mediu net pe membru de familie, supus impozitării, pe ultimele 12 luni anterioare cererii, mai mic de 50% din salariul minim net pe economie. Se va lua în calcul salariul minim net pe economie în vigoare la data depunerii cererii;
b) elevi cu unul sau ambii părinți decedați și elevi asupra cărora a fost instituită o măsură de protecție specială, respectiv plasamentul/plasamentul de urgență, fără a se lua în considerare nivelul venitului mediu net pe membru de familie, supus impozitării;
c) elevi care au deficiențe/afectări funcționale produse de boli, tulburări sau afecțiuni ale structurilor și funcțiilor organismului, încadrate conform criteriilor din anexa nr. 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr. 1.306/1.883/2016 pentru aprobarea criteriilor biopsihosociale de încadrare a copiilor cu dizabilități în grad de handicap și a modalităților de aplicare a acestora, cu modificările și completările ulterioare, și structurate tipologic conform aceluiași act normativ, fără a se lua în considerare nivelul venitului mediu net pe membru de familie, supus impozitării;
d) elevi cu afecțiuni oncologice și/sau cronice școlarizați, pentru o perioadă mai mare de 4 săptămâni, în cadrul „Școlii din spital” sau la domiciliu, fără a se lua în considerare nivelul venitului mediu net pe membru de familie, supus impozitării;
e) elevi care revin după școlarizarea din cadrul „Școlii din spital” în unitatea de învățământ la care au fost înmatriculați anterior, fără a se lua în considerare nivelul venitului mediu net pe membru de familie, supus impozitării;
f) elevi proveniți din familii care beneficiază de venit minim de incluziune conform Legii nr. 196/2016 privind venitul minim de incluziune, cu modificările și completările ulterioare, în baza deciziei de stabilire a dreptului la ajutor de incluziune a familiei elevului.
3. BURSE PENTRU MAME MINORE se poate acorda pe baza cererii și documentelor doveditoare prezentate de părinte/reprezentant legal/elev major, Conform HG nr 732/2025, art 18.
CALENDAR 
1. Depunerea cererilor și documentelor doveditoare: până în data de 02.10.2025 la comisia de management al burselor, sala 4,  după următorul program:
	Miercuri, 24.09.2025
	10.00-15.00

	Joi, 25.09.2025
	8.00-15.00

	Vineri, 26.09.2025
	8.00-14.00

	Luni - 29.09.2025
	10.00-14.00 
16.00-18.00

	Marți – 30.09.2025
	12.00 -18.00

	Miercuri, 01.10.2025 
	10.00-15.00
16.00-17.00

	Joi, 02.10.2025
	10.00-16.00



2.  Modele de cereri sunt postate pe site-ul unității. 
3. Eventuala corectare/completare a dosarelor incomplete/incorecte la solicitarea Comisiei de management al burselor: până în data de 07.10.2025
4. Analiza documentelor și finalizarea listelor beneficiarilor: până în data de 10.10.2025
5. Aprobarea burselor de CA CNPSH și comunicarea către beneficiari și ISJ Buzău: până în data 20.10.2025
6. Prima plată a burselor 2025-2026: 20.11.2025 (condiționat de deschiderea la timp a creditelor bugetare necesare)
Recomandăm elevilor beneficiari de bursă să își deschidă conturi bancare pentru plata burselor.

